A BIZOTTSÁG HATÁROZATA

(2002.március 7.)

az egyes afrikai országokból behozott friss húsra vonatkozó állat-egészségügyi feltételek és a szükséges állatorvosi bizonyítványok megállapításáról szóló 1999/283/EK határozat különösen Botswana tekintetében történő módosításáról, valamint a vadhús, a tenyésztettvadhús és a nyúlhús harmadik országokból történő behozatalára vonatkozó állat-egészségügyi és közegészségügyi feltételek és a szükséges állatorvosi bizonyítványok meghatározásáról szóló 2000/585/EK határozat módosításáról

[az értesítés a C(2002) 892. számú dokumentummal történt]

(EGT vonatkozású szöveg)

(2002/219/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1452/2001/EGK irányelvvel1 módosított, a szarvasmarhafélék, a sertések és a friss hús harmadik országból történő behozatalára vonatkozó egészségügyi és állat-egészségügyi vizsgálatok problémáiról szóló, 1972. december 12-i 72/462/EGK tanácsi irányelvre2 és különösen annak 14. cikkének (3) bekezdésére,

tekintettel a legutóbb a 97/79/EK irányelvvel3 módosított, a vadak elejtésével és a vadhús forgalomba hozatalával kapcsolatos közegészségügyi és állat-egészségügyi problémákról szóló, 1992. június 16-i 92/45/EGK tanácsi irányelvre4 és különösen annak 16. cikkének (3) bekezdésére,

tekintettel a 89/662/EGK irányelv, illetve a kórokozók tekintetében a 90/425/EGK irányelv A. mellékletének I. pontjában felsorolt külön közösségi szabályokban megállapított állat-egészségügyi és közegészségügyi követelmények hatálya alá nem tartozó termékek Közösségen belüli kereskedelmére és a Közösségbe történő behozatalára irányadó állat-egészségügyi és közegészségügyi követelmények megállapításáról szóló 92/118/EGK irányelvre1, és különösen annak 10. cikkének (3) bekezdésére,

mivel:

(1) A legutóbb a 2001/736/EK határozattal2 módosított 1999/283/EK bizottsági határozat3 megállapítja az egyes afrikai országokból behozott friss húsra vonatkozó állat-egészségügyi feltételeket és állatorvosi bizonyítványokat.

(2) A legutóbb a 2001/793/EK határozattal4 módosított 2000/585/EK bizottsági határozat5 megállapítja a vadhús, a tenyésztettvadhús és a nyúlhús harmadik országból történő behozatalára vonatkozó állat-egészségügyi feltételeket és a szükséges állatorvosi bizonyítványokat.

(3) 2002. február 7-én ragadós száj- és körömfájás járvány kitörését jelentették Botswana 7. számú jóváhagyott EK-körzetéből, és Botswana illetékes állat-egészségügyi hatósága az ország egész területére kiterjedően, azonnali hatállyal felfüggesztette a csontozott friss hús kivitelét az Európai Közösségbe.

(4) Az illetékes állat-egészségügyi hatóság tájékoztatást és garanciákat nyújtott Botswana egyes körzeteinek (10., 11., 12., 13. és 14. sz.) régiókba sorolásával kapcsolatban, ezért azokat engedélyezni lehet a szarvasmarhafélék, juh- és kecskefélék, valamint a tenyésztett és a vadon élő patás állatok csontozott friss húsának a Közösségbe történő behozatalára.

(5) Az 1999/283/EK és a 2000/585/EK határozatot ezért megfelelően módosítani kell, azonban a tagállamok engedélyezhetik a 2002. február 7. előtt levágott szarvasmarha-, juh- és kecskefélék, valamint a tenyésztett és a vadon élő patás állatok csontozott friss húsából álló szállítmányok behozatalát a korábban feljogosított EK-körzetekből.

(6) E határozatot a járványügyi helyzet alakulására figyelemmel kell felülvizsgálni.

(7) Az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

Az 1999/283/EK határozat I. és II. melléklete helyébe e határozat I. és II. melléklete lép.

2. cikk

Az 2000/585/EK határozat I. és II. melléklete helyébe e határozat III. és IV. melléklete lép.

3. cikk

Ennek a határozatnak a tagállamok a címzettjei.

Kelt Brüsszelben, 2002. március 7-én.

a Bizottság részéről

David BYRNE

a Bizottság tagja

I. MELLÉKLET

"I. MELLÉKLET

Egyes afrikai országok területeinek meghatározása állatorvosibizonyítvány-kiállítási célból

Ország A terület kódja Változat A terület földrajzi meghatározása

Botswana BW 01/99 Az ország teljes területe

BW-01 01/99 Az 5., 6., 7., 8., 9., 10., 11.,12.,13., 14. és 18. sz. állat-egészségügyi járványvédelmi körzet

BW-02 01/2002 A 10., 11., 12., 13. és 14. sz. állat-egészségügyi járványvédelmi körzet

Marokkó MA 01/99 Az ország teljes területe

Madagaszkár MG 01/99 Az ország teljes területe

Namíbia NA 01/99 Az ország teljes területe

NA-01 01/00 A nyugat-namíbiai Palgrave Pointtól a kelet-namíbiai Gamig húzódó szalagkerítés-rendszertől délre fekvő terület

Szváziföld SZ 01/99 Az ország teljes területe

SZ-01 01/01 Az Usutu folyótól északi irányban egészen a dél-afrikai határ Nkalashane-tól nyugatra eső részéig húzódó, "vörös vonal" kerítésrendszertől nyugatra fekvő terület, a 2001. évi 51. számú hivatalos felhívás útján kihirdetett törvényerejű rendeletben a ragadós száj- és körömfájás elleni védekezés céljából felállított állat-egészségügyi megfigyelési és vakcinázási körzetek kivételével

Dél-Afrika ZA 01/99 Az ország teljes területe

ZA 03/01 A Dél-Afrikai Köztársaság az alábbi területek kivételével:

- a ragadós száj- és körömfájás ellenőrzésére felállított terület Mpumalanga és az északi tartományok állat-egészségügyi régiójában, Natal állat-egészségügyi régiójának Ingwavuma körzetében, valamint a Botswanával határos terület 28° hosszúságtól keletre fekvő része,

és

- Camperdown körzete KwaZuluNatal tartományban

Zimbabwe ZW 01/99 Az ország teljes területe

ZW-01 01/99 Nyugat-Mashonaföld, Kelet-Mashonaföld (Chikomba körzetét is beleértve), Közép-Mashonaföld, Manikaföld (csak Makoni körzete), Közép-Zimbabwe (csak Gweru, Kwekwe, Shurugwi, Chirimanzu és Zvishavane körzete), Masvingo (csak Gutu és Masvingo körzete), Dél-Matabeleföld (csak Insiza, Bullimamangwe, Umzingwamange, Gwanda és Nyugat-Nicholson körzete), valamint Észak-Matabeleföld (csak Bubi és Umgusa körzete) tartomány állat-egészségügyi régiói"

II. MELLÉKLET

"II. MELLÉKLET

A bekérendő állat-egészségügyi bizonyítványok mintái

Friss hús, emberi fogyasztásra Nem emberi fogyasztásra szánt friss hús

Ország Kód Szarvasmarhafélék Sertés Juhfélék/ kecskefélék Egypatások

MC1 SG2 MC1 SG2 MC1 SG2 MC1 SG2

Botswana BW - - - D -

BW-01 A4 a - C4 a D -

BW-02 A5 a C5 a D

Marokkó MA - - - D -

Madagaszkár M G - - - - -

Namíbia NA - - - D -

NA-01 A a - C a D -

Szváziföld SZ - - - D -

SZ-01 A a - - D -

Dél-Afrika ZA - - - D -

ZA-01 A a - C a D -

Zimbabwe ZW - - - - -

ZW-01 A3 a, c - - - -

1 MC: A kitöltendő állat-egészségügyi bizonyítvány mintája: A táblázatban szereplő (A, B, C, D) betű az e határozat III. mellékletében megállapított és az e határozat 2. cikkével összhangban minden egyes termék és származási hely tekintetében kötelező állat-egészségügyi garancia mintájára utal; a gondolatjel ("-") azt jelzi, hogy a friss hús behozatala nem engedélyezett. 2 SG: Kiegészítő garanciák. A táblázatban szereplő betűk (a, b, c, d) az exportáló ország által a IV. mellékletnek megfelelően nyújtandó kiegészítő garanciákra utalnak. A kiegészítő garanciákat a III. mellékletben megállapított mintának megfelelő bizonyítvány V. szakaszába kell az exportáló országnak beiktatnia. 3 A 2001. augusztus 17. előtt levágott állatok húsa hozható be a Közösségbe. 4 A 2002. február 7. előtt levágott állatok húsa hozható be a Közösségbe. 5 A 2002. március 7. után levágott állatok húsa hozható be a Közösségbe."

III. MELLÉKLET

"I. MELLÉKLET

Egyes harmadik országok állat-egészségügyi bizonyítvány céljából felállított területeinek földrajzi helymeghatározása

Ország A terület kódja Változat A terület földrajzi helymeghatározása

Bulgária BG-1 - A 98/371/EK1 bizottsági határozat I. mellékletének legutóbbi módosításában leírt terület

BG-2 - A 98/371/EK bizottsági határozat I. mellékletének legutóbbi módosításában leírt terület

BG-3 - A 98/371/EK bizottsági határozat I. mellékletének legutóbbi módosításában leírt terület

Brazília BR-1 - A 94/984/EK2 bizottsági határozat I. mellékletének legutóbbi módosításában leírt terület

Botswana BW-01 - Az 1999/283/EK3 bizottsági határozat I. mellékletének legutóbbi módosításában leírt terület

BW-02 1/2002 Az 1999/283/EK bizottsági határozat I. mellékletének legutóbbi módosításában leírt terület

Cseh Köztársaság CZ-1 - A 98/371/EK bizottsági határozat I. mellékletének legutóbbi módosításában leírt terület

CZ-2 - A 98/371/EK bizottsági határozat I. mellékletének legutóbbi módosításában leírt terület

Namíbia NA-01 - Az 1999/283/EK bizottsági határozat I. mellékletének legutóbbi módosításában leírt terület

Oroszország RU-1 01/99 Murmanszk régiója (Murmanszkaja oblaszt)

Szváziföld SZ-01 - Az 1999/283/EK bizottsági határozat I. mellékletének legutóbbi módosításában leírt terület

Dél-Afrika ZA-01 - Az 1999/283/EK bizottsági határozat I. mellékletének legutóbbi módosításában leírt terület

Zimbabwe ZW-01 - Az 1999/283/EK bizottsági határozat I. mellékletének legutóbbi módosításában leírt terület

A II. melléklet első oszlopában szereplő bármely ország A II. melléklet első oszlopában feltüntetett ISO kód Az ország teljes területe

1 HL L 170., 1998.5.29., 16. o. 2 HL L 378., 1994.12.31., 11. o. 3 HL L 110., 1999.4.12., 16. o."

IV. MELLÉKLET

"II. MELLÉKLET

Skipping an unmatched table row A vadhúsra, a tenyésztettvad-húsra és a nyúlhúsra vonatkozó állat-egészségügyi bizonyítvány kiállítása esetén kötelező állat-egészségügyi garanciák

Ország A terület kódja Hasított körmű vadak, a vaddisznó kivételével Vaddisznó Szárnyasvadak Vadon élő egypatások Nyúlfélék (házinyúl és mezei nyúl) Egyéb vadon élő szárazföldi emlősök

Vadon élő Tenyésztett Vadon élő Tenyésztett Vadon élő Tenyésztett Vadon élő Házinyúl

1 MC: a kitöltendő állat-egészségügyi bizonyítvány mintája. a táblázatban szereplő (A, B, C, D) betű az e határozat III. mellékletében megállapított és az e határozat a 2. cikkével összhangban minden egyes termék és származási hely tekintetében alkalmazandó állat-egészségügyi garancia mintájára utal. A gondolatjel ("-") azt jelzi, hogy a friss hús behozatala nem engedélyezett. 2 SC: különleges feltételek. A táblázatban szereplő (1, 2, 3 stb.) szám az exportáló ország által a IV. mellékletnek megfelelően nyújtandó kiegészítő garanciákra utal. A kiegészítő garanciákat a III. mellékletben megállapított mintának megfelelő bizonyítvány V. szakaszába kell az exportáló országnak beiktatnia. Megjegyzés: y A 2002. február 7. előtt levágott állatok húsa hozható be a Közösségbe. x A 2002. március 7. után levágott állatok húsa hozható be a Közösségbe."

1 HL L 198., 2001.7.21., 11. o.

2 HL L 302., 1972.12.31., 28. o.

3 HL L 24., 1998.1.30., 31. o.

4 HL L 268., 1992.9.14., 35. o.

1) HL L 62., 1993.3.15., 49. o.

2) HL L 290., 1990.11.12., 32. o.

6 HL L 275., 2001.10.18., 32. o.

7 HL L 110., 1999.4.28., 16. o.

8 HL L 297., 2001.11.15., 12. o.

9 HL L 251., 2000.10.6., 1. o.